open-index/open-wikipedia-markdown huggingface dataset:
Deliryo

Ang **deliryo** ay isang gusot, gulo, o kaguluhan ng isip.  Mailalarawan sa malawak na kahulugan ang deliryo bilang isang sakit, dipirensya, o kapansanan sa kaisipan na may pagkahibang, asak, paglilibat o pagkalibat, pagka-bangag, pagka-"durog", at hindi mapigil na sobrang damdamin o emosyon at kasiglahan o kasiyahan.  Tinatawag na **deliryante** o **nagdedeliryo** ang taong may deliryo.  Sa larangan ng medisina, mas espesipikong ginagamit ng mga manggagamot ang katawagang *deliryo* para ilarawan ang mga pasyenteng may nawalang bahagi o lahat ng kakayanang magtuon ng pansin.  Mayroon ang ganitong mga tao ng mga suliranin sa konsentrasyon o makaalala ng mga bagay o mga tao. 

## Tingnan din
*Histerya

## Mga sanggunian
Kategorya:Sikolohiya
Kategorya:Sakit
Demensiya

Ang **demensiya** o **demensya** (Ingles: *dementia*) ang seryosong pagkawala ng mga kakayahang kognitibo sa isang tao na higit sa inaasahang nangyayari sa normal na pagtanda nito. Sa mas espesipikong paglalarawan, isa itong kabawasan o pagbaba ng kaparaanan o proseso ng pag-iisp o kaisipan na sanhi ng pagkasalanta o karamdaman sa utak. Kabilang sa mga sintomas ang kawalan ng kakayahang makaalala ng mga bagay, makaunawa at bumuo ng wika, lumutas ng mga problema, gumawa ng mga desisyon at atensiyon. 

## Tingnan din
*Bangaw (katangian)

## Mga sanggunian 
Kategorya:Mga sakit sa katandaan
Kategorya:Sikiyatriya
Kategorya:Neurolohiya
Arielle Dombasle

Si **Arielle Dombasle** (ipinanganak na **Arielle Laure Maxime Sonnery de Fromental** noong 27 Abril 1953 sa Norwich, Connecticut, sa Estados Unidos) ay isang Pranses-Amerikanang mang-aawit, aktres, direktora, at modelo.  Kabilang sa kanyang mga matatagumpay na gampaning pang-artista ang sa *Pauline à la plage* (*Pauline at the Beach* sa Ingles, o "Si Paulina sa Dalampasigan") ni Éric Rohmer noong 1983 at sa *The Blue Villa* ni Alain Robbe-Grillet noong 1995.  Nakilala siya ng mga manonood na Amerikano sa pamamagitan ng kanyang paglitaw sa *Miami Vice* at mga mini-serye ng *Lace* noong 1984.

## Diskograpiya 
* *Cantate 78* (1985)  singgulo
* *Je te salue mari* (1986)  singgulo
* *Nada más* (1988)  singgulo
* *Amour symphonique* (1989)  singgulo
* *Liberta* (2000)  singgulo at album
* *Odysseus*  (2000)  singgulo
* *Extase* (2002)   album
* *Amor Amor* (2004)  album
* *Arielle en concert* (2005)  DVD
* ''C'est si bon* (2006)   album
* *Où Tu Veux* (2007)  singgulo
* *Glamour à mort*  (2009)  album
* *Extra-terrestre*  (2009) singgulo
* *Women, just a woman* (2009) singgulo
* *Diva Latina* (2011) album
* *Arielle Dombasle by ERA* (2013) album
* *French Kiss* (2015) album
* *La Rivière Atlantique* (2016) album
* *Les Parisiennes* (2018) album
* *Empire* (2020) album
* *Iconics* (2024) album
* *Olympics* (2024) singgulo
* *Jingle Bells'' (2024) singgulo

Kategorya:Mga Pranses
Kategorya:Mga mang-aawit mula sa Estados Unidos
Kategorya:Mga artista mula sa Estados Unidos
Eugenio Torre

:*Huwag itong ikalito kay Carlos Torre.*

Si **Eugenio "Eugene" Torre** (ipinanganak noong 4 Nobyembre 1951) ay isang pandaigdigang granmaestro sa larangan ng ahedres.  Itinuturing siya bilang pinakamatibay na manlalaro ng ahedres mula sa Pilipinas noong mga dekada ng 1980 at ng 1990, pagkaraan ng mga kampeong sina Ramon Lontoc, Renato Naranja, Rodolfo Tan Cardoso, at ng namayapa nang si Rosendo Balinas, Jr noong kapanahunang Fischer.  Sa kasalukuyan, si Wesley So ang pangunahing manlalaro ng ahedres ng Pilipinas.
  
Naging natatangi si Torre dahil sa pagiging unang manlalarong Asyanong nakakamit ng pamagat na Pandaigdigang Granmaestro.  Nakakuha na kuwalipikasyon si Torre para sa Labanan ng mga Kandidato para sa Pandaigdigang Kampeonato ng Ahedres noong 1984.  Sa paunang eksenang ito, naglalaban ang mga magkakatunggali upang malaman kung sino ang hahamon o lalaban sa kampeong pangdaigdig.  Natanggal si Torre nang matalo siya ni Zoltan Ribli dahil sa puntos na 6-4.

Kaibigan si Torre ni Bobby Fischer.  Naghahanapbuhay siya para sa pangkat ni Fischer noong panahon ng kanyang muling paglaban kay Boris Spassky noong 1992 sa Yugoslabya.  Sa paglaon, nagkaroon si Torre ng mga panayam sa radyong Pilipino na kasama si Bobby Fischer.  Patuloy na masiglang naglalaro si Torre para sa mga lokal at pandaigdigang mga turnamento.

## Tampok na mga laro
Sa isang turnamento sa Maynila noong 1976, natalo ni Torre ang dating umiiral na kampeon ng pandaigdigang ahedres na si Anatoly Karpov sa isang larong naging bahagi ng kasaysayan ng ahedres ng Pilipinas:  Karpov-Torre, Depensang Sisilyano 1.e4 c5 2.Nf3 Nc6 3.d4 cxd4 4.Nxd4 Nf6 5.Nc3 d6 6.Bg5 e6 7.Qd2 a6 8.O-O-O Bd7 9.f4 b5 10.Qe1 Nxd4 11.Rxd4 Qb6 12.Rd2 Be7 13.Bd3 b4 14.Nd1 Bb5 15.Nf2 h6 16.Bh4 g5 17.fxg5 hxg5 18.Bg3 Nh5 19.Ng4 Nxg3 20.hxg3 Rxh1 21.Qxh1 Rc8 22.Kb1 Bxd3 23.cxd3 Qd4 24.Qd1 a5 25.Nh2 g4 26.Nxg4 Bg5 27.Rc2 Rxc2 28.Kxc2 a4 29.a3 b3 30.Kb1 d5 31.exd5 Qxd5 32.Nf2 Qxg2 33.Ne4 Be3 34.Nc3 Qc6 35.d4 Qc4 36.d5 e5 37.Qh1 Qd3+ 38.Ka1 Bd4 39.Qh8+ Kd7 40.Qa8 Qf1+ 41.Nb1 Qc4 42.Qb7+ Kd6 43.Qb8+ Kxd5 44.Qd8+ Ke6 45.Qe8+ Kf5 46.Qd7+ Kg6 47.Qg4+ Kf6 48.Nc3 Qf1+  0–1 

## Mga sanggunian
## Mga kawing na panlabas 
* 

Kategorya:Mga manlalaro ng ahedres
Kategorya:Mga Pilipinong manlalaro ng ahedres
Kategorya:Mga Pilipino
Kategorya:Mga manlalarong Pilipino
Belvedere

Ang **Belvedere**, bigkas: /bel-ve-dir/, ay maaaring tumukoy sa:

* *Mr. Belvedere*, isang nakakatawang palabas mula sa Estados Unidos.
* *Belvedere (nobela)*, isang Amerikanong nobelang isinulat ni Gwen Davenport noong 1947.
* *Mr. Belvedere Goes to College*, isang pelikulang nakakatawa mula sa Estados Unidos noong 1949 na dinirihe ni Elliott Nugent at ibinatay sa mga tauhang nilikha ni Gwen Davenport.
* Belvedere, California, isang lungsod sa Estados Unidos.
Uncle Bob's Lucky 7 Club

Ang '''''Uncle Bob's Lucky 7 Club***, binabaybay ding ***Uncle Bob's Lucky Seven Club'''* ay isang palabas sa telebisyon sa Pilipinas na sumahimpapawid sa GMA7 noong Nobyembre 4, 1961 hanggang Hulyo 11, 1992.

## Historya
Isa itong uri ng programang *show and tell* o "magpakita at magsabi" (o maglahad), kung saan nakapaglalarawan ang mga bata ng kanilang paboritong mga laruan sa madla at kay Robert Stewart, na mas kilala bilang "Uncle Bob", isa sa pinakaunang nakalikha ng kanais-nais na palabas na pambata sa Pilipinas.  Noong dekada ng 1980, pumalit kay Stewart ang kanyang anak na lalaki.  Isa sa mga kilalang eksena sa palabas ang pagbigkas ni Stewart ang pariralang "bum-barum-bum" o "pum-pa-rum-pum".

Isa itong palabas na pambatang hindi naglalaman ng mga hindi naman kailangang mga gimik na pamproduksiyon, at may kapayakan.  Kasama ni Uncle Bob sa palabas ang dalawang mga papet na pinangalanang Spanky at Pancho.  Isa ang palabas na ito sa epitomo ng mga palabas na pambatang pinagmumulan ng kasiyahan noong mga unang taon ng pagbobrodkast na pantelebisyon.

## Tingnan din
*Tala ng mga dating palabas ng GMA Network

## Mga sanggunian
## Mga kawing panlabas
*Larawan ni "Uncle Bob" Stewart, mula sa nostalgiamanila.blogspot.com
*Litrato ni Bob Stewart, mula sa facebook.com
*Kopya ng isang orihinal na sulat ni *Uncle Bob*  na nanggaling sa personal na koleksiyon ni Lizza Gutierrez, nasa bilang 12. * Uncle Bob's Lucky 7 Club *  ng martiallawbabies.com. 
*Ang *The New Uncle Bob's Lucky 7 Club'', mula sa youtube.com

Kategorya:Telebisyon
Kategorya:Pilipinas
Kategorya:GMA Network
Robert Stewart

Si **Robert La Rue Stewart** (Nobyembre 19, 1918 – Abril 6, 2006), mas kilala bilang "**Uncle Bob**", ay isang Amerikanong may-ari ng "*Channel 7*" (kasalukuyang GMA Network) sa Pilipinas. Si Stewart ang lumikha ng ''Uncle Bob's Lucky Seven Club*

Nagtangi ng marami pang ibang mga programang pambata ang estasyon ng telebisyon ni Stewart sa Pilipinas.  Isa na rito ang *Eskuwelahang Munti*.

## Tingnan din
*Tala ng mga dating palabas ng GMA Network

## Mga sanggunian
## Mga kawing panlabas
*Larawan ni "Uncle Bob" Stewart, mula sa nostalgiamanila.blogspot.com
*Litrato ni Bob Stewart, mula sa facebook.com
*Kopya ng isang orihinal na sulat ni *Uncle Bob*  na nanggaling sa personal na koleksiyon ni Lizza Gutierrez, nasa bilang 12. * Uncle Bob's Lucky 7 Club ''  ng martiallawbabies.com.

Kategorya:Mga Amerikano
Kategorya:Telebisyon sa Pilipinas
Kategorya:GMA Network
The Electric Company

Ang ***The Electric Company*** ay isang Amerikanong pang-edukasyong mga serye ng palabas na pambata sa telebisyon na nilikha ng is an educational American children's television series that was produced by the Sesame Workshop (dating kilala  bilang Children's Television Workshop; CTW) para sa Public Broadcasting Service (PBS) sa Estados Unidos.  Nagbrodkast ang PBS ng 780 mga episodo sa kahabaan ng anim nitong mga panahon mula 25 Oktubre 1971 hanggang 15 Abril 1977.  Pagkaraan magwakas ang produksiyon nito noong 1977, nagpatuloy ng mga pag-uulit ng mga palabas ang programa mula 1977 hanggang 1985.  Isinagawa ng CTW ang produksiyon ng palabas sa Pangalawang Entablado ng Reeves Teletape sa Manhattan, Bagong York.

Gumamit ang *The Electric Company* ng maiigsing mga eksenang pangdulang nakakatawa at iba pang mga kaparaanan upang makapagbigay ng nakakaaliw na programang makakatulong sa kasanayan sa pagbasa ng mga batang nasa paaralang elementarya.  Iniukol ang palabas na ito para sa mga kabataan nagtapos na mula sa panonood ng pangunahing programa ng CTW na *Sesame Street*.  May kaangkupang mas pangmay-edad na mga bata ang katatawanang ginamit sa palabas kung ihahambing sa *Sesame Street*.

## Mga tauhan
Kabilang sa orihinal na mga tauhan ng palabas na ito sina Morgan Freeman, Rita Moreno, Bill Cosby, Judy Graubart, Lee Chamberlin, at Skip Hinnant.

## Mga sanggunian
Kategorya:Mga Amerikanong serye sa telebisyon
Electric company (paglilinaw)

Ang ***electric company*** ay isang pariralang Ingles na maaaring tumukoy sa:

*Kompanya ng kuryente, isang kompanyang naghahatid ng kuryente sa mga tahanan at gusali.
:Katulad ng:
:*Manila Electric Company sa Pilipinas.
:*Pambansang Korporasyon ng Elektrisidad sa Pilipinas.
*Iba pang mga uri ng kompanya:
:*General Electric Company sa Estados Unidos.
**The Electric Company*, isang palabas sa telebisyon mula sa Estados Unidos.
Mr. Belvedere

Ang ***Mr. Belvedere*** ay isang Amerikanong palabas ng sitwasyong komedya ibinatay sa karakter o tauhang si **Lynn Aloysius Belvedere** na nilikha ni Gwen Davenport para sa kanyang nobelang *Belvedere* noong 1947, na lumaong naging isang pelikula noong 1948 na pinamagatang *Sitting Pretty*.  Pangunahing bida sa nakakatawang palabas na ito si Christopher Hewett, na naghanapbuhay para sa isang Amerikanong mag-anak na pinamumunuan ni George Owens, na ginagampanan ni Bob Uecker.

Orihinal na sumahimpapawid ang palabas mula sa network ng ABC magmula Marso 15, 1985 magpahanggang Hulyo 8, 1990.

Kategorya:Telebisyon sa Estados Unidos
Cosplay

Ang ***Cosplay*** () ay ang tema kung saan gagayahin ang mga idolong karakter sa mga anime, mga online at video games na nilalaro, mga karakter sa mga pelikula, pati artista at iba pa. Kailangan lamang ay magparehistro (magpalista), maging myembro at kailangan may talento at magaling sa mga sasagutin na mga katanungan. Nagsimula ang Philippine Cosplay noong 2001. Maraming mga kabataan ang sumali sa kompetisyon na ito.

## Kasaysayan 
Nagsimula noong 1978, nauso sa bansang Hapon ang Cosplaying o costume playing na karaniwang mga Otaku o mga fan ng mga Japanese comic book o Manga
Hanggang lumawak na ito sa buong mundo; sinakop pati na rin ang cartoons, mga video games at movie characters.

## Cosplay sa Pilipinas 
Noong taong 2000 ay naipakilala ang cosplay sa Pilipinas ng Anime Explosion na ginanap sa SM Megamall Megatrade hall, ito ang unang convention na dedikado sa anime. Sinundan ito ng mga iba pang convention  sa mga sumunod na taon.

## Sanggunian 
## Mga panlabas na kawing 
* www.cosplay.ph - Portal ng Philippine Cosplay
* www.aniplogs.com - Website para sa Anime at Manga
* www.weareanime-cosplay.com  - Website para sa Anime-Cosplay & Beyond

Kaurian:Anime
Kaurian:Manga
Kategorya:Kultura ng Hapon
Pagkakaibigan sa salungat na kasarian

Ang isang **pagkakaibigan sa salungat na kasarian** ay isang platonikong pakikipag-ugnayan sa pagitan ng dalawang taong walang relasyon. May maraming uri ng pagkakaibigan sa salungat na kasarian, nabibigyan kahulugan ang lahat ng kung ang bawat partido ay mayroon o walang romantikong atraksyon sa bawat sa isa, o nauunawaan na may interes ang isa. May ilang teorya ang nalikha upang ipaliwanag ang pagkakaroon ng ganoong pagkakaibigan. May mga pananaliksik ang nagawa kung bakit nagsisimula ang mga kalalakihan at kababaihan ng mga ganoong pakikipagrelasyon, paano sila nakikita ng iba, ang mga implikasyon sa mga bata ng pagkakaibigan sa salungat ng kasarian, bukod sa iba pa. Nakakalikha din ng mga suliranin ang pagkakaibigan sa salungat na kasarian para doon sa mga nasangkot kung alinman o pareho sa kanila ang nagkaroon ng kahit anumang romantikong nararamdaman para sa isa't isa.

## Pinagmulan
May malaking ginagampanan ang pagkakaibigan sa salungat na kasarian sa mga ugnayang panlipunan ng parehong kalalakihan at kababaihan. Maaring magkaroon ng mga komplikasyon dahil sa potensyal na romansa o interaksyong sekswal. Binibigyan ni Monsour (2002) ang isang pagkakaibigan sa salungat na kasarian bilang isang "boluntaryo, di-pampamilya, di-romantiko, pakikipagrelasyon sa pagitan ng isang babae at isang lalaki kung saan minamarkahan ng parehong indibiduwal ang kanilang asosasyon bilang isang pagkakaibigan." Bagaman, hindi maaring ipalagay na walang romantiko o sekswal na tagong palatandaan dahil lamang namarkahan ang relasyon bilang hindi romantiko.

## Mga sanggunian
Kategorya:Pakikipag-ugnayan
Kategorya:Pansariling buhay
Kategorya:Pag-ibig
Kategorya:Komunikasyon
Kategorya:Lipunan
Kategorya:Seksuwalidad
Kategorya:Politika
As Time Goes By

Ang ***As Time Goes By***, na may ibig sabihing "Habang Lumilipas ang Panahon" o "Sa Paglipas ng Panahon" sa pagsasalinwika, ay isang Britanikong situwasyong komedya na sumahimpapawid mula sa BBC One mula 1992 hanggang 2005.  Sa pagbida sa mga artistang sina Judi Dench at Geoffrey Palmer, sinusundan ng palabas ang ugnayan sa pagitan ng dating magkasintahang muling biglang nagkita pagkaraan ng kawalan ng pakikipag-ugnayan sa loob ng 38 mga taon..

Tumutukoy ang pamagat ng programa sa awiting "*As Time Goes By*" noong 1931, na ginamit din bilang musikang pamagat ng palabas, na nirekord ni Joe Fagin. na naging kasamang tagasulat para sa *The Good Life*. Noong 2004, naging pang-29 ang *As Time Goes By* sa ''Britain's Best Sitcom* o Pinakamahusay na Situwasyong Komedya sa Britanya.

Isinakatuparan ng **Theatre of Comedy Entertainment** ang produksiyon ng serye, na kasamang tumutulong ang **DLT Entertainment Ltd.** (ang kompanyang higit na kilala para sa pagpapakalat ng tanyag na Amerikanong "sitkom" na *Three's Company''), para sa BBC.

## Mga sanggunian
Kategorya:Telebisyon sa United Kingdom
Kategorya:Mga serye sa telebisyon
Pablo Hanh

Si **San Pablo Hanh** (1826  Mayo 28, 1859), kilala sa Ingles bilang *Saint Paul Hanh*, ay isang Katolikong santong Biyetnames na nagmula sa Cho Quan, Biyetnam.

## Talambuhay
Naligaw ng landas mula sa kanyang pananampalatayang Katoliko si Hanh dahil sa kanyang pagsanib sa isang pangkat ng mga bandido.  Ngunit sa kabila ng kanyang pagiging isang bandido, palihim siyang nagbigay ng tulong sa ibang mga taong Katolikong naghihirap sa ilalim ng pag-uusig na ginawa ni Emperador Tu Duc.  

Sa paglaon, nahuli si Hanh dahil sa kanyang mga pagnanakaw.  Nagsisi si Hanh sa kanyang mga nagawang kasalanan, at lantad na ipinahayag ang kanyang katauhan bilang isang Katoliko sa harap ng may kapangyarihang mga pagano.  Bagaman dumanas ng mga pagpapahirap sa katawan, upang mapilit siyang itanggi at bitawan ang kanyang pananampalatayang Kristiyanong dati niyang kinaligtaang isabuhay, hindi niya na muling tinalikuran ang kanyang pagiging Katoliko.

## Kinamatay 
Pinugutan siya ng ulo noong 1859 dahil sa kanyang relihiyon.

## Mga sanggunian
Kaurian:Mga santo
Kategorya:Mga Vietnamita
Kaurian:Mga Katoliko
Kaurian:Mga Kristiyano
Helconides

Si **Santa Helconides** (ipinanganak noong ika-3 daang taon AD) ay isang Griyegang santang Kristiyano ng Simbahang Katoliko.  Nagmula siya sa Tesalonika (Salonika) ng Gresya.

## Talambuhay
Dahil sa kanyang relihiyon, dinakip si Helconides habang nasa lungsod ng Korinto noong panahon ng pamumuno ni Gordian (238-244), isang Romanong Emperador.  Dumanas si Helconides na mahabang panahon ng mga pagpapahirap na nagsimula sa ilalim ng isang Romanong gobernador, na nagpatuloy pa sa ilalim ng pumalit na isa pang gobernador.  Sa paglaon, namatay si Helconides dahil sa parusang pagpapapugot ng ulo niya.

## Mga sanggunian
Kaurian:Mga santo
Kaurian:Mga Griyego
Kaurian:Mga Katoliko
Kaurian:Mga Griyego
Pisikal na katangian

Ang **pisikal na katangian** o **katangiang pisikal** ay maaaring tumukoy sa:

*Ibang tawag para sa anyong lupa.
*Katangiang pisikal, isang aspeto ng isang bagay na nararanasan sa paggamit ng isa sa limang pandamdam ng tao nang hindi binabago ang kanyang komposisyong kimikal.
Dipsomanya

Ang **dipsomanya** (Ingles: *dipsomania*) ay ang hindi mapigilan o walang pagkasawang pagkagumon o pagkasugapa at madalas na paghahanap ng maiinom na alak o inuming alkohol.

## Tingnan din
*Alkoholismo

## Mga sanggunian
Kategorya:Sakit
Kategorya:Pagkabalisa
Kategorya:Alkoholismo
Barbara Kim

Si **Santa Barbara Kim** (sirka 1804  27 Mayo 1839) ay isang Koreanang santa ng Simbahang Katoliko.

## Talambuhay
Habang naghahanapbuhay bilang isang babaeng katulong, nais na ni Kim na maialay ang kanyang buhay ng pagiging birhen para sa paglilingkod sa Diyos ng mga Kristiyano.  Subalit nilinlang siya ng kanyang ama kaya't nakapangasawa siya ng isang pagano (nagsinungaling ang ama ni Kim sa pamamagitan ng pagsasabing isang Katoliko ang lalaking mapapangasawa).  Sinikap ni Kim na mahimok na maging Katoliko ang kanyang napangasawa, ngunit nabigo.  Nagtagumpay siyang mabinyagan bilang Kristiyano ang isa sa kanyang mga anak.

Nang mabalo si Kim sa maagang edad, lumapit siya sa mga misyonero upang makatanggap ng mga sakramento, na nag-udyok ng panibagong kasiglahan sa kanyang pagiging makapananampalataya.

Noong Abril 1839, dinakip si Kim ng namumunong mga pagano sa Korea, noong panahon ng pag-uusig laban sa mga Katolikong Koreano.  Dahil sa kanyang pagtangging iwaksi ang kanyang relihiyon, napasailalim si Kim sa paghihirap na ginamitan ng "pagbabaluktot ng mga buto".  Dahil sa mga pagpalong tinanggap, nabali ang kanyang mga bisig.

Namatay si Kim noong 1839, sa gulang na 34, dahil sa sakit na kolerang nakuha niya mula sa bilangguan.

## Mga sanggunian
Kategorya:Mga Koreano
Kategorya:Mga santo
Kategorya:Mga Katoliko
Kategorya:Mga Kristiyano
Dipterya

Ang **dipterya** (Ingles: *diphtheria*; Griyego: διφθερα, *diphthera*, may kahulugang "pares ng mga balumbong katad") ay isang nakakahawang sakit na may matinding pamamaga ng lalamunan.  Kinakikitaan ito ng pagsisikip ng paghinga, panghihina, at mataas na grado ng lagnat. Karamihan sa mga impeksyon ay hindi malala o may banayad na klinikal na kurso, ngunit sa ilang mga paglaganap, ang dami ng namamatay mula rito ay lumalapit sa 10%. Ang sakit ay sanhi ng bakteryang *Corynebacterium diphtheriae*.

## Mga sanggunian 
Kategorya:Sakit
Banal na kapalaran

thumb|250px|Si Hesus habang nasa isang bundok at ipinapangaral ang mga banal na kapalaran.

Ang **mga banal na kapalaran** (Ingles: mga *beatitude*, mula sa Lating *beatus*, may ibig sabihing "pinagpala" o "maligaya"), tinatawag rin bilang  **mga kaginghawahan** at **mga luwalhati** o **mga kaluwalhatian**, ay tumutukoy sa mga kataas-taasan at kabanal-banalang mga tuwa o kaligayahan ipinahayag at ipinangaral ni Hesukristo ukol sa kung sino ang mga taong matatawag na mapapalad at mga pinagpala.  Matatagpuan ang mga taludtod na nagbubunyag ng mga kaginghawahang ito sa Bagong Tipan ng Bibliya, sa *Pangaral ni Hesus sa Bundok*, o *Ang Sermon sa Bundok* ng Ebanghelyo ni Mateo (*Mateo 5:3-12*, isang bahaging pinamagatang "Mga Mapapalad") at sa Ebanghelyo ni Lukas (*Lukas 6:20-26*, isang bahaging pinamagatang "Ang Mapalad at ang Kahabag-habag").

Ayon kay Paring Jose C. Abriol, isang tagapagsalin ng Bibliyang Tagalog, walo ang mga banal na kapalaran na binanggit ni San Mateo sa kanyang ebanghelyo, bagaman para kay San Lukas mayroon apat na banal na mga kapalaran at mayroon din namang apat na mga **sawingkapalaran**.  Ayon sa gawi ng pagsulat, nasusulat ang simuno ng pangungusap sa kay San Mateo sa pangatlong panauhan, habang nakasulat naman sa pangalawang panauhan ang kay San Lukas.

Kaurian:Bibliya
Kaurian:Bagong Tipan
Kaurian:Mga pangaral ni Hesus
Shoichi Yokoi

Si **Shōichi Yokoi** (Hapones: 横井 庄一 *Yokoi Shōichi*) (Marso 31, 1915 – Setyembre 22, 1997) ay isang sarhentong Hapones ng Imperyal na Hukbong Hapones (Imperial Japanese Army o IJA) noong Ikalawang Digmaang Pandaigdig. Siya ay isa sa tatlong huling  sundalo na sumuko noong matapos ang Ikalawang Digmaang Pandaigdig noong 1945.

## Maagang buhay 
Si Yokoi ay pinanganak sa Saori sa Prepektura ng Aichi.  Siya ay naging isang bihasang sastre hanggang siya ay nasama sa hukbo noong 1941.

## Mga taon sa digmaan at buhay matapos ang digmaan 
[thumb|Ang mga manlalakbay ay maaraing pumunta sa "Lungga ni Yokoi", isang makasaysayang pook na itinatag sa tunay na lungga ni Yokoi sa [Talafofo Falls Resort Park bilang pag-aalala]]
Si Yokoi ay sumama sa Imperyal na Hukbong Hapones noong 1941. Sa umpisa, siya ay nasama sa 29th Infantry Division sa Manchukuo (1941-1943). Noong 1943, siya ay inilipat sa 38th Regiment sa Mariana. Siya ay dumating sa Guam mula sa Manchuria noong Pebrero 1943. Habang ang mga hukbo ng Estados Unidos ay sumakop sa Guam noong 1944 sa Digmaan ng Guam, si Yokoi ay nagtago sa pulo. Siya ay mananatiling nagtatago sa pulo hanggang 1972. Siya ay natagpuan ni Jesus Duenas at Manuel DeGracia, dalawang naninirahan sa pulo na nagsusubaybay ng mga bitag ng mga hipon sa kahabaan ng isang maliit na ilog sa Talofofo. Silay ay nag-akalang isang taganayon ng Talofofo si Yokoi ngunit napagulat si yokoi at napasuko siya. Dinala nila si yokoi palabas ng kagubatan na may kaunting mga pasa.

Sa loob ng dalawamput apat na taon, siya ay nagtago sa isang lungga sa ilalim ng lupa sa isang kagubatan na natatakot na lumabas kahit na nakahanap siya ng mga patalastas na nagpapahayag ng pagtatapos ng Ikalawang Digmaang Pandaigdig.

Si Yokoi ay pangatlo sa huling sundalong Hapones na sumuko matapos ang digmaan.

## Mga sanggunian 
Kaurian:Mga Hapones
Kaurian:Ikalawang Digmaang Pandaigdig
Kaurian:Kasaysayan ng Hapon
Kapangyarihan

[thumb|Isang paglalarawan ng pagpapakita ng kapangyarihan ng [Diyos.]]
thumb|Mayroong mga emosyonal na karamdaman na nakakaapekto sa mga gumagamit ng kapangyarihan sa alinman sa mga anyo nito, bukod sa kung saan namamalagi ang hubris syndrome, megalomania, hamartia o narcissism.
Ang **kapangyarihan** o **lakas** ay isang kakayahan ng entidad, katauhan, o nilalang upang matabanan o kontrolin ang kapaligirang nakapaligid sa kanya, kabilang ang ugali o asal ng iba pang mga entidad, katauhan, o nilalang.

Sa Hudaismo, naging ibang katawagan, taguri, o pangalan para sa Diyos ang salitang *Kapangyarihan*, dahil hindi sinasambit ng mga Hudyo ang ngalan ng Diyos bilang tanda ng pagbibigay-galang sa Diyos.

## Tingnan din
*Katarungan
*Kapangyarihan ng apoy

## Mga sanggunian
Kaurian:Politika
Kategorya:Sikolohiya
Orlando Vallejo

Si **Orlando Vallejo** (ipinanganak sa Arroyo Naranjo, Kuba noong 30 Abril 1919 &nbsp;&ndash;  namatay sa Miami, Estados Unidos noong 20 Enero 1981) ay isang Kubanong mang-aawit.  Isa siya sa mga itinuturing na "dakilang bolerista" (magiting na mang-aawit sa estilong "bolero").

## Talambuhay
Nakatanggap si Vallejo ng edukasyon mula sa Santiago de Las Vegas, sa Kuba, kung saan nag-umpisa siyang kumanta ng mga awiting pan-tanggo sa mga tanghalang popular, at gumanap bilang bokalista para sa orkestrang *Ritmo Alegre*.  Pagkaraan nito nakiisa siya sa *Sexteto Progreso*, sa mga orkestrang *Paulín*, sa *Quintana Melody Boys*, sa mga orkestra nina René Touzet, Bebo Valdés, Sonora Matancera, Senén Suárez at Yoyo Casteleiro, sa orkestrang *Orquesta Aragón*, bilang kasama ni Luis Santí, sa orkestra ng *Habana Casino*, at sa *Kuvavana* at *Casino*.  Habang nagaganap ang mga ito, nakapagsolo din siya at nakapagrekord o nakapagtala ng mga tugtugin sa ilalim ng tatak na *Panart*.  Nakapagtanghal din siya sa maraming mga programang pangradyo at pantelebisyon, at nakapagpalabas din sa pang-gabing mga klab.

Noong 1963, nilisan niya ang Kuba upang magpunta sa Estados Unidos.

## Mga sanggunian
## Mga kawing panlabas
**Orlando Vallejo: La voz melodiosa del bolero*, *Un amigo mio – Que murmuren*,  worpress.com (Kastila)

Kategorya:Mga mang-aawit mula sa Kuba
Kategorya:Mga Cubano
Orlando Vallejo (paglilinaw)

Ang **Orlando Vallejo** ay maaaring tumukoy kina:

*Orlando Vallejo, isang mang-aawit mula sa Kuba.
*Luis Orlando "Caralampio" Vallejo Arguijo, isang manlalaro ng putbol mula sa Honduras, para sa koponang *Real España*.
Hentil

Sa kasalukuyan, ang **hentil** o **hentiles** (mula sa Lating *gentilis*, nangangahulugang "ng o kabilang sa isang angkan o tribo"; kaugnay ng *gens* [isahan] o *gentes* [maramihan], may ibig sabihing "kasapi o ukol sa mga tribo ng sinaunang Roma o sinaunang pamagat o pangtawag ng sinaunang mga taga-Israel o mga Israelita sa mga hindi nila kalahi.  Sa iba o malawak na kahulugan at ayon sa paggamit at taong gumagamit, maaari rin itong tumukoy sa ibang tao o pangkat ng mga taong hindi kasapi sa isang relihiyon, halimbawa na ang pagtawag na "hentil" ng mga Mormon sa mga hindi Mormon.  Kaugnay din ito ng katawagang pagano para sa mga taong hindi naniniwala sa Diyos.

## Mga sanggunian
Kaurian:Mga tauhan sa Bibliya
Kaurian:Hudaismo
Kaurian:Kristiyanismo
Kaurian:Katolisismo
Kaurian:Mormonismo
Publikano

Ang **publikano** (Ingles: *publican*, Latin: *publicanus* [isahan]; *publicani* [maramihan]) ay mga taong maniningil ng buwis.  Dahil sa kanilang pagmamalabis at pagnanakaw mula sa taong bayan, kinamuhian sila ng mga tao.

## Mga sanggunian
Kaurian:Mga tauhan sa Lumang Tipan
Kaurian:Mga trabaho
Katarungan

Ang **katarungan** o **hustisya** ay tumutukoy sa **katuwiran** (binabaybay ding **katwiran**, **kaganapan**, at kapangyarihan.

Sa pananampalataya, katulad ng Katolisismo o Kristiyanismo, tumutukoy ang katarungan sa palaging pagtupad sa "mahal na kalooban" ng Diyos, sa gawang kabanalang tulad ng pagbibigay ng limos, pagdarasal, at pag-aayuno; at may kaugnayan sa o katumbas din ng kabutihan, kabanalan, at relihiyon.

## Tingnan din
*Hudikatura
*Pangangatwiran
*Matuwid at makatwiran
*Ang World Day of Social Justice ay ipinagdiriwang taon-taon tuwing Pebrero 20.

## Mga sanggunian
Kaurian:Katarungan
Kaurian:Pilosopiya
Kaurian:Batas
Kaurian:Politika
Kaurian:Etika
Dasalan

Ang **dasalan** ay maaaring tumukoy sa:

*Kaugnay ng dasal.
*Babasahin o aklat ng panalangin.
*Pook na dalanginan.
*Dasalan at Tuksuhan, akda ni Marcelo H. del Pilar, isang bayani ng Pilipinas.
*Dasalan isang barangay sa Hadji Muhtamad, Basilan, sa Pilipinas.
James Martin

Si **James J. Martin** (ipinanganak noong 29 Disyembre 1960) ay isang paring Hesuwita, manunulat, at kasamang patnugot ng Hesuwitang magasing *America*.

## Mga akda
Ang pinakakilalang aklat ni Paring Martin na *My Life with the Saints* ("Ang Buhay kO sa Piling ng mga Santo," 2006), ay pinangalanan ng *Publishers Weekly* bilang isa sa Pinakamahusay na mga Aklat ng Taon at nagwagi ng Gantimpalang Christopher noong 2007.

Isa siyang madalas na tagapagbigay ng kuru-kuro o tagapuna para sa CNN, NPR, FoxNews, Time Magazine, at iba pang mga labasan ng mga balita, at nakapagsulat din ilang mga piraso ng mga "op-ed" o opinyong editoryal at nakapag-blog para sa *The New York Times*.

Noong Mayo 2007, nakatanggap siya ng pagpaparangal na degri ng pagduktor sa kabanalan o dibinidad mula sa Dalubhasaang Wagner ng Pulo ng Staten, Bagong York.

Siya rin ang sumulat ng aklat na *A Jesuit Off-Broadway* ("Isang Hesuwitang Wala [o Malayo o Mintis Lamang ang Tinitirhan] sa Broadway"), na sinuring nilagyan ng bituin ng *Publishers Weekly* at pinangalan ito bilang isa sa Pinakamahusay na mga Aklat ng 2007.

## Mga sanggunian
## Mga panlabas na kawing
**A Jesuit Off-Broadway* ni James Martin, mula sa youtube.com
**James Martin, SJ—A Jesuit Off-Broadway*, mula sa youtube.com
**A Franciscan, A Dominican, And A Jesuit...Fr. Jim Martin, S.J. from "Who Cares About The Saints?"*, mula sa youtube.com
**Almsgiving and Joy with Fr. James Martin, SJ*, mula sa youtube.com
**James Martin, SJ—Theatre and Spirtuality*, mula sa youtube.com

Kategorya:Mga manunulat mula sa Estados Unidos
Kategorya:Mga Amerikanong Katoliko
Kategorya:Mga paring Heswita
Kategorya:Mga patnugot
Max Lucado

Si **Max Lucado** (ipinanganak noong 1955) ay isang may-akda ng mabibiling mga aklat na pang-Kristiyano at isang ministro ng pagsusulat at pangangaral sa Simbahan ng Oak Hills (dating Simbahan ni Kristo ng Oak Hills) sa San Antonio, Teksas.  Nakapagsulat si Lucado ng mahigit sa 50 mga aklat na nalimbag ng may 28 milyong mga kopya, kabilang ang tatlong nakatanggap ng Kristiyanong Aklat ng Taon ng Gintong Medalyon mula kay Charles "Kip" Jordon (ang *Just Like Jesus*, *In the Grip of Grace*, at *When God Whispers Your Name*), at madalas na lumitaw sa ilang mga talaan ng mga aklat na pinakamabenta.

## Bibliyograpiya
*1983 *On the Anvil (Shaped by God)* 
*1986 *No Wonder They Call Him the Savior*
*1987 *God Came Near* 
*1989 *Six Hours One Friday*
*1990 *The Applause of Heaven*
*1991 *In the Eye of the Storm*
*1992 *Just In Case You Ever Wonder*
*1992 *And the Angels Were Silent*
*1993 *He Still Moves Stones*
*1993 *Tell Me the Secrets*
*1994 *The Crippled Lamb*
*1994 *When God Whispers Your Name*
*1994 *The Final Week of Jesus*
*1995 *A Gentle Thunder*
*1995 *The Inspirational Study Bible*
*1996 *In the Grip of Grace*
*1996 *The Glory of Christmas*
*1996 ''God's Inspirational Promise Book*
*1996 *Walking with the Savior*
*1996-1998 - *Life Lessons Bible Study Guides*
*1997 *The Great House of God*
*1997 *You Are Special*
*1997 *Cosmic Christmas (An Angel's Story)*
*1998 *The Cross*
*1998 *The Heart of Christmas*
*1998 *Just Like Jesus*
*1998 *The Christmas Cross*
*1998 *Let the Journey Begin* 
*1999 *When Christ Comes*
*1999 *The Gift for All People*
*1999 *Opening Windows*
*1999 *Because I Love You*
*1999-2000 *Topical Bible Study Series*
*2000 *He Chose the Nails*
*2000 *Grace for the Moment*
*2000 *In the Footsteps of Jesus*
*2000 *He Did This Just For You*
*2001 *Traveling Light*
*2001 *America Looks Up*
*2001 *One Incredible Moment*
*2001 *Safe in the Shepherd's Arms*
*2002 *Just For You*
*2002 *A Love Worth Giving*
*2002 *Traveling Light for Mothers*
*2002 *Just Like Jesus (Devotional)*
*2002 *A Heart Like Jesus*
*2002 *What the Cross Means to Me*
*2003 *Next Door Savior*
*2003 *Experiencing the Heart of Jesus*
*2003 *God Thinks You're Wonderful*
*2003 *Hermie, A Common Caterpillar* ISBN 1400301262
*2004 *It's Not About Me*
*2004 *Come Thirsty*
*2004 *Everyday Blessings*
*2005 *Cure for the Common Life*
*2005 *Turn*
*2005 *God’s Mirror*
*2006 *God’s Promises For You* (Updated Edition)
*2006 *Your Special Gift*
*2006 *Grace For The Moment II*
*2006 *Facing Your Giants*
*2007 *Every Day Deserves a Chance: Wake Up to the Gift of 24 Hours*
*2007 *3:16: The Numbers of Hope*
*2008 *Cast Of Characters*
*2009 *Fearless''

## Mga sanggunian
Kategorya:Mga Amerikano
Kategorya:Mga Kristiyano
Kategorya:Mga ministro (Kristiyanismo)
Cat Stevens

thumb|right|Si Yusuf Islam, na mas kilala sa kanyang dating pangalang Cat Stevens.

Si **Yusuf Islam** (ipinanganak na **Steven Demetre Georgiou**, 21 Hulyo 1948), higit na kilala sa kanyang dating pangalang pang-entabladong **Cat Stevens**, ay isang Britanikong manunugtog, mang-aawit, at manunulat ng awit.  Isa rin siyang multi-instrumentalista, edukador, pilantropo, at prominenteng nagpalit ng relihiyon patungo sa Islam.  Sa ngayon, ginagamit niya ang isahang pangalang **Yusuf**.

Kasalukuyan siyang namumuhay na kapiling ang kanyang asawa at mga anak sa Londres, at bahaging nananahanan bawat taon sa Dubai.

## Mga sanggunian 
Kategorya:Mga Britaniko
Kategorya:Mga mang-aawit mula sa Britanya
Kategorya:Mga guro
Kategorya:Mga Muslim
Kategorya:Mga manunugtog
Gabi ng Pangangaluluwa

Ang **Gabi ng Pangangaluluwa** o mas kilala bilang **Halloween** ay pistang ipinagdiriwang sa maraming bansa tuwing Oktubre 31, ang bisperas ng Undas. Sinisimulan nito ang pangingilin ng *Allhallowtide*, ang panahon sa taong liturhikal nakalaan sa pag-aalala ng patay, kabilang ang mga santo, martir, at lahat ng yumao.

Ayon sa isang teorya, naimpluwensiyahan ang mga kaugalian sa Halloween ng mga kapistahan sa pag-aani ng mga Selta, lalo na ang Samhain, isang kapistahang Gaeliko, na pinaniniwalaang nag-uugat sa paganismo. Humihigit pa ang ilan at nagmumungkahi na maaaring naisakristiyano ang Samhain bilang Undas, pati na rin ang bisperas nito, ng sinaunang Simbahan. Pinaniniwalaan ng mga ibang akademiko na nagsimula ang Halloween bilang kapistahang Kristiyano lamang, na siyang bihilya ng Undas. Ipinagdiriwang sa Irlanda at Eskosya ng daan-daang taon, nagdala ang mga dayuhang Irlandes at Eskoses ng maraming kaugalian ng Halloween sa Hilagang Amerika sa ika-19 na siglo, at sa pamamagitan ng impluwensiya ng Amerika, kumalat ang Halloween sa mga ibang bansa sa dulong bahagi ng ika-20 at unang bahagi ng ika-21 siglo.
## Tingnan din 
* Kendi o biro, kaugalian sa Estados Unidos at Canada tuwing Gabi ng Pangangaluluwa
* Araw ng mga Kaluluwa

## Mga sanggunian 
Kategorya:Kristiyanismo
Kategorya:Kultura
Alimpungat

[thumb|right|250px|Isang lalaking naalimpungatan dahil sa naulinigang mga kaluskos ng inaakalang mga multong lumitaw mula sa kanyang [bangungot.]]

Ang **alimpungat** ay ang kalagayan ng pagiging kalahating tulog at pagiging kalahating gising ("hindi gising at hindi tulog", o "alanganing tulog pa at alanganing gising na") ng isang tao pagkaraan ng panahon o oras ng pagtulog.  Kalimitan itong nararanasan o nagaganap kapag nabibigla sa paggising ang isang taong natutulog pa nang mahimbing, halimbawa na kung magulat dahil may pumasok at nambulabog na magnanakaw sa isang bahay.  Sa Ingles, katumbas ito ng pariralang *half-awake and half-asleep*, ngunit may tuwirang kahulugan sa Ingles bilang *rude awakening*, na nagpapahiwatig ng "hindi mabuting paggising" o "nabiglang paggising".  Kaiba ang naaalimpungatan mula sa katayuan ng pagkakaroon ng  somnolensya, isang uri ng kagustuhang matulog.

## Mga sanggunian
Kaurian:Tulog
Kaurian:Gising
Kaurian:Biyolohiya
Kaurian:Kamalayan
Salas

thumb|right|300px|Isang silid ng pagpapalipas-oras.
Ang **sala** o **salas** (tinatawag din bilang **silid ng pagpapalipas-oras**, **silid na palipasan ng oras**, **silid na pampalipas ng oras**, o **kuwartong istambayan**) ay isang uri ng **silid-pamahingahan** kung saan maaaring nagpapahinga o nagrerelaks na naghihintay o umiistambay ang mga tao habang lumilipas ang oras o nagpapaglipas ng oras. Maaari itong maglaman ng mga upuan na kung minsan ay maaaring "paghilataan" ng mga taong naghihintay. Sa isang tahanan, isa itong silid kung saan maaaring makapagbasa ng mga aklat at iba pang mga babasahin ang mga nakaokupa, manood ng telebisyon, at iba pang mga gawain. Dito rin nag-uusap kadalasan ang mga magkakasama sa bahay at mga bisita na dito muna unang tinatanggap.  Sa pormal na mga gusali o mga lugar na katulad ng otel, paliparan, at sinehan, ito ang pook na paupuan ng mga panauhin o ng mga kliyente habang naghihintay sa mga kausap o mga taong haharapin at kakapanayamin. Sa isang otel, katulad ito ng isang bulwagang hintayan o bulwagang tanggapan, subalit maaaring maging isang lugar, silid, o bahagi ng palapag ng gusali na karaniwang pinagsisilbihan din ng sari-saring mga inumin.

Noong ika-19 na siglo sa Pilipinas, hiwalay ang silid na tumatanggap ng mga bisita (tinatawag na *caida*) sa pangunahing sala (tinatawag na *sala mayor*). Noong dekada 1930, matataas ang mga kisame ng tipikal na mga bahay kubo na may mas malalaking salas. 

## Mga sanggunian
Kategorya:Silid
Bulwagang tanggapan

[thumb|Bulwagang tanggapan sa isang gusaling apartment sa [Washington, D.C.]]

Ang **bulwagang pasukan at labasan**, **bulwagang pasukan**, **bulwagang entrada**, **bulwagang tanggapan**, o **bulwagang tanggapan at hintayan** ay isang silid ng isang gusali na nagsisilbing pasukan ng mga tao mula sa labas.

Maraming mga gusaling pangtanggapan o pang-opisina, mga hotel, at mga tukudlangit ang gumagawa ng paraan upang mapalamutian ang kanilang **pasukang bulwagan** upang makalikha ng tamang kakintalan o bakas.  Magmula noong kalagitnaan ng dekada ng 1980, nagkaroon ng umuunlad na gawi upang isipin ang mga bulwagang pasukan bilang mahigit pa sa pagiging payak na mga kaparaanan lamang na marating ang pinto patungo sa elebador, at sa halip ay maging puwang na panglipunan at bilang mga lugar ng kumersyo.  May ilang mga pananaliksik na isinagawa upang makalikha ng mga sukatan upang sukatin ang dating sa damdamin ng tao ng anyo ng bulwagang pasukan upang mapainam pa ang disenyo ng bulwagang pasukan na panghotel.

Maraming mga pook na nagbibigay ng paglilingkod na pampubliko, katulad ng tanggapan ng manggagamot, ang gumagamit sa kanilang mga bulwagang pasukan bilang mahigit pa sa pagiging isang pook na hintayan lamang para sa mga taong nag-aabang para sa partikular na serbisyo.  Sa ganitong mga uri ng mga bulwagang pasukan, karaniwan ang pagkakaroon ng magiginhawang mga muwebles, katulad ng mga malalambot na mga bangko at iba pang mga pangkaginhawahang mga silya, upang makapaghintay ng maginhawa ang mga kliyente.  Gayundin, maaaring may mga telebisyon, mga aklat, mga magasin, mga diyaryo, at iba pang mga babasahin, na makakatulong sa pagpapalipas ng oras ng kostumer habang naghihintay sila bago mapaglingkuran.

## Tingnan din
*Silid ng pagpapalipas-oras

## Mga sanggunian
Kategorya:Silid
Lobby

Ang ***lobby*** (bigkas: /lo-bi/) ay maaaring tumukoy sa:

*Bulwagang tanggapan, bahaging pasukan at tanggapan sa isang gusaling tulad ng sa hotel.
*Paglolobi o panlolobi.
*Lupong may kapakanan, mga taong naglolobi o nagsasagawa ng paglolobi.
Motel

[thumb|300px|Isang motel sa [Austriya.]]

Ang **motel** ay isang uri ng hotel o tuluyan para sa mga nagmamanehong motorista, na karaniwang may tuwirang daanan o pasukan papunta sa isang bukas na pook na paradahan o kaya isang garahe, isang puwang o espasyong malapit sa bawat silid ng nasabing gusali.  Nagmula ang pangalang ito sa pinagsamang mga salitang "*motor*"  tumutukoy sa sasakyang may mga gulong tulad ng kotse at motorsiklo  at "*hotel*")

## Mga sanggunian
Kategorya:Arkitektura
Kategorya:Mga gusali at estruktura
Kategorya:Paglalakbay
Libido

[thumb|right|410px|Isang magkasintahang [nagtalik matapos na dinggin nila ang udyok ng kanilang mga damdamin para sa isa't isa.]]

Ang **libido**, sa pangkaraniwang paggamit ng salita, ay nangangahulugang **simbuyo**, **udyok**, **gana** o **pagnanasang seksuwal** ng tao na kailangang ilagay ng isang indibiduwal patungo sa kaunlaran ng sarili o indibiduwasyon.  Sa pangkaraniwang pakahulugan, nagiging katumbas ito ng libog, kamunduhan, pangungutog, o "kati ng ari" (kagustuhang makipagtalik).

## Tingnan din
*Pagkapukaw na seksuwal

## Mga sanggunian
Kaurian:Seksuwalidad
Kaurian:Sikodinamiko
Kaurian:Motibasyon
Kaurian:Sikolohiya
Indibiduwasyon

Ang **indibiduwasyon**, mula sa Ingles na *individuation* (Latin: *principium individuationis*) o **pagka hindi nahahati** at **pagka di-nahahati**, ay isang paraan sa lipunan kung saan ang bawa't tao ay napagkikilanlan ng kanilang mga katangiang nagpapabukod mula sa iba.  May kaugnayan ito sa indibiduwalidad o pagka-indibiduwal ng isang tao.  Makikita ang konseptong ito sa maraming mga larangan at maaaring matamasa sa mga gawa nina Carl Jung, Gilbert Simondon, Bernard Stiegler, Gilles Deleuze, Henri Bergson, David Bohm, at Manuel De Landa.  Sa napakalawak o mapanglahat na mga pananalita o pakahulugan, ito ang pangalang ibinigay sa mga kaparaanan o mga proseso kung saan ang hindi naipagkakaiba ay nagiging isang indibiduwal, o sa mga prosesong pinagdaraanan ng mga pinagkaiba-iba nang mga bahagi upang maging mas hindi na nahahating kabuoan ang mga ito, tinatawag na **pagka hindi nahahati-hati** o **pagka hindi napaghahati-hati**.

## Mga sanggunian
Kategorya:Biyolohiya
Kategorya:Mga prinsipyo
Limosina

Ang **limosina** o **limusina**, pinaiikling **limo**, ay isang uri ng kotseng sedan na panluho o kotseng salon  o anumang kotseng may motor o makina  na natatanging may pinahabang sukat o distansiya mula sa unahang ehe hanggang sa panghulihang ehe ng sasakyan., at kalimitang may tagapagmanehong bayarang tsuper.

## Mga sanggunian 
Kategorya:Kotse
Morge

[thumb|right|Ang daang pasukan ng Mortuwaryong Pampubliko ng Victoria, isang morge sa [Hongkong.]]
thumb|right|Mga palamigang pinagtataguan ng mga patay sa loob ng morge sa isang ospital.
thumb|right|Isang dako sa morge na may mesang pangsuri ng bangkay.

Ang **morge** (Ingles: *morgue* sa Estados Unidos; *mortuary* sa Nagkakaisang Kaharian  Tinatawag din ang taguan ng patay na ito bilang **mortuwaryo**, bagaman mas espesipikong tumutukoy ang mortuwaryo sa isang silid ng punerarya kung saan binibihisan at isinasaayos ang mga bangkay.

## Mga sanggunian 
Kategorya:Silid
Kategorya:Mga gusali at estruktura
Kurbata

thumb|right|100px|Isang kurbatang nakaayos kung paano karaniwang inililigid sa leeg ng kuwelyo ng polo ng lalaki.

Ang **kurbata** o *tie*) ay isang bahagi ng damit na isinusuot ng mga lalaki.  Bahagi ito ng pangkat ng magkakaugnay na mga kasuotang tinatawag na terno, partikular na ang Amerikana.  Karaniwang isinusuot ito ng mga kalalakihan sa mga bansang Kanluranin para sa kanilang mga propesyunal na hanapbuhay katulad ng negosyo, batas, at politika.  Malimit na gawa sa sutla o polyester ang kurbata, o iba pang mga uri ng tela, at kadalasang mayroong kulay o padron ng disenyo.  Nakadaragdag sa pagiging pormal ng kasuotan terno o Amerikana ang pagsusuot ng kurbata.  Bilang pamugong o "laso" na pangleeg ng lalaki, ipinapaligid ito sa kuwelyo ng polong panglalaki at ibinubuhol sa may harapan.

## Tingnan din 
* Buklod-kurbata

## Mga sanggunian 
Kategorya:Kasuotan
Materyalismo

Ang **materyalismo** ay ang teoriyang nagsasabing walang ibang umiiral kundi ang materya at ang mga galaw nito.  Ito ang paniniwala na maipapaliwanag ang lahat ng bagay-bagay sa mundo sa pamamagitan ng mga batas ng pisika.

Sa ibang pakahulugan, ito ang pagbibigay-diin sa pagka-makamateryal para sa kapakanan, kalusugan, kaligayahan at kabutihan.  Sa ganitong diwa, pinaniniwalaan dito na ang kaalwanan o kaluwagan sa mga bagay na pisikal ang pinakamabuti para sa kaligayahan ng mga tao.  Sa madaling sabi, ito ang pagpapahalaga at pagkahalina sa mga bagay na materyal.porardiwan

## Mga sanggunian 
Kategorya:Materyalismo
Kategorya:Sekularismo
Kategorya:Metapisika
Linden

Ang **linden** ay isang uri ng punong may mga dahon hugis puso at mabangong mga bulaklak na kulay dilaw.  Tumutukoy ito sa sari ng puno na *Tilia* (kilala sa Ingles bilang *linden*, *lime* at *basswood*).  Kabilang sa mga uri ng punong nasa saring *Tilia* ang may salitang linden sa kanilang mga pangalan ang mga sumusunod:  

* Amerikanong linden, ang *Tilia americana*.
* Lindeng may maliit na dahon, ang *Tilia cordata*.
* Lindeng pilak, ang *Tilia tomentosa*. 

Kabilang din ang iba pang mga puno:
* Ang Lindeng viburnum, ang *Viburnum dilatatum*.
* Owk na linden, isang puting owk sa Wye Mills, Maryland, Estados Unidos.

## Mga sanggunian
Doorman

Ang ***doorman*** ay isang salitang Ingles na maaaring tumukoy sa:

*Portero, bantay sa pinto ng isang gusali, katulad ng sa hotel.
*Doorman (komiks), isang tauhan sa komiks.
Paharita

thumb|right|Anyo ng paharita *(nasa gitna)* na nakasuot sa isang manekin.
thumb|right|Dalawang uri ng paharitang hindi pa ibinibigkis.

Ang **paharita** (Ingles: *bowtie*, *bow tie*) ay isang uri ng itinatali o binibigkis na kurbatang "laso", na inilalagay sa paligid ng kuwelyo ng polong pangternong damit ng isang lalaki.  Tanyag na isinusuot itong kasama ng kasuotang pormal, katulad ng trahe o terno at tsaketang panghapunan.  Binubuo ito ng isang laso ng telang nakatali sa kuwelyo sa paraang pantay upang ang magkabilang dulo ay makabuo ng mga likaw o silo.  Mayroong makukuha o mabibiling nakatali o nakabuhol nang mga paharita, kung saan nakatahi na ang natatanging anyong "buhol" ng kurbata, na ikinakawit na lamang sa kuwelyo.  

Maaaring gawa sa anumang uri ng tela ang mga paharita, ngunit karamihan ang yari sa seda, polyester, bulak, o kahaluan ng mga tela.  Mas hindi pangkaraniwan ang mga yari sa lana at iba pang mga uri ng tela.

## Mga sanggunian
Kaurian:Kasuotan
Portero (paglilinaw)

Ang **portero** o **porter** ay maaaring tumukoy sa:

*pahinante o kargador, tagabuhat ng dala-dalahan, tinatawag ding tagabitbit, tagadala, at tagapasan.
*konduktor ng sasakyan, katulad ng bus, tren, o barko.
*portero ng tren
*porterong pampintuan, bantay sa pinto ng hotel, bahay, o ibang gusali.
*portero ng klab

## Tingnan din
*Abang o taga-abang

## Mga sanggunian
Hiperseksuwalidad

[thumb|right|Ang *[Eulohiya ni Kahalayan* na ipininta ni Jules Cheret (1836-1932), isang dibuhong naglalarawan ng papuri at parangal para sa paghahangad ng kaligayang sensuwal.]]

Ang **hiperseksuwalidad** (literal na "labis na seksuwalidad") o **pagkalulong sa pakikipagtalik** ay ang kalagayan ng pagkakaroon ng masidhing kagustuhang makiisa at magsakatuparan ng mga gawaing may kaugnayan sa pakikipagtalik at mga galaw na seksuwal, na nasa antas na sapat na maituturing na isang karamdamang pangkaasalan na nangangailangan ng panggagamot o pagtatama.

## Diwa
Pinapalitan ng konsepto ng hiperseksuwalidad ang mas lumang mga diwa ng **nimpomanya** (o ***furor uterinus***) at **satiryasis** (binabaybay na *satyriasis* sa Ingles).   Tumutukoy ang nimpomanya sa sikolohikal na kagusutang pampag-iisip ng isang babae na kinasasangkutan ng labis na kalibugan ng babae o  
pagkakaroon ng masidhing pagnanais ng isang babae na makipagtalik sa isang lalaki, na may labis na masiglang libido at kapansanang obsesyon upang makipagtalik.  Sa mga kalalakihan, tinatawag ang ganitong kalagayan bilang satiryasis, ang hindi mapigil o sobrang kalibugan ng lalaki (may kaugnayang pang-etimolohiya mula sa mga salitang "nimpa" at "satiro").  Hindi na nakatala bilang espesipikong mga kagusutang pampag-iisip ang nimpomanya at satiryasis sa DSM-IV, bagaman bahagi pa rin sila ng ICD-10.

## Tingnan din
*Perbersyon

## Mga sanggunian
Kategorya:Sikolohiya
Kategorya:Seksuwalidad
Kategorya:Kalusugang seksuwal
Kategorya:Mga sintomas
MS Oasis of the Seas

Ang ***MS Oasis of the Seas*** ay isa sa mga barko ng Royal Carribean International at sa kasalakuyan ang pinaka malaking barko sa buong mundo.

Sa loob ng Oasis of the Seas ay mayroong 2,700 cabins at pwede mapaunlakan ng mahigit na 6,300 na pasahero at 2,100 tripulante mga kasapi . Ang barko ay mayroong dalawang-palapag ng mga suites at luxury suites sa sukat na 1,600 square feet (150 m2) na may mga balconies na kung saan makikita mo ang dagat. The ship features a 750-person outdoor amphitheater (which doubles as a pool), zip-lining, a mini-golf course, four swimming pools, volleyball and basketball courts, and a youth zone with a carousel, theme parks and nurseries for children.

Ang barko ay may 750-katao na ampiteatro, zip-lining, isang golf coutse, apat na swimming pools, korte ng volleybol at basketbol at isang pambatang lugar na may mga carousel, theme parks at nurseries para sa mga bata. Siya'y inaasahang na lumapag sa Nobyembre 2009.

## Mga sanggunian
Kategorya:Transportasyon
Kategorya:Barko
Nurseriya

Ang **nurseriya**, mula sa Ingles na *nursery*, ay isang lugar na pinagsasagawaan ng pagkupkop at pagtataguyod ng isang bagay.  Maaari itong tumukoy sa:

*Silid na alagaan ng sanggol, katulad ng sa isang ospital, o pansamantalang iwian ng maliliit na mga bata.
*Palimliman ng itlog ng ibon, katulad ng mula sa manok o bibe.

## Mga sanggunian